**Қалалық әдістеме бірлестігінің эстетика бағыты мұғалімдерінің 2013-2014 оқу жылындағы жұмыстарының талдауы**

Қалалық әдістеме бірлестігінің эстетика бағыты ұстаздары 2013-2014 оқу жылында **«Жаңа оқыту стандарттарына өтуде оқыту үдерісінде жаңа технологияларды қолданудың тиімді жолдарын арттыру»** тақырыбы бойынша жұмыс жүргізді.

**Мақсаты:** Ұстаздар мен оқушылар арасындағы қарым-қатынастардың оқушылар құзырлығын дамытуға әсер ететін құралдардың әдістері мен түрлерін айқындау.

Эстетикалық бағыт салаларын оқыту мемлекеттік орта білім беру стандарты негізінде (бастауыш, негізгі орта білім, жалпы орта білім) Қазақстан Республикасы Үкіметінің 2012 жылғы 23 тамызында бекітілген №1080 –ші жарлығы бойынша жүзеге асырылды.

**Сызу пәні**  9 сыныпта аптасына 2 сағат барлығы 68 сағат. Сызу пәнінің мақсаты оқушыларды графикалық өнерге тарту, сонымен қатар оқушылардың ойлау қабілеттері мен шығармашылық мүмкіндіктерін дамыту болып табылады.

Бейнелеу өнері 5-6-шы сыныпта аптасына 1 сағаттан барлығы 34 сағат болады.

Технология пәні 5-11 сынып аралығында 1 сағаттан барлығы 34 сағат.

Ән-күй пәні бойынша 5-6-шы сыныпта аптасына 1 сағаттан барлығы 34 сағат.

Қарағанды қаласының эстетика саласы пәндер мұғалімдері 2013-2014 оқу жылында жоспарланған барлық іс-шараларға белсене қатысты.

Қалалық әдістемелік бірлестік мұғалімдері:

Технология мұғалімдері- 192; жоғары санатты-58, бірінші санатты-50, екінші санатты-46, санатсыз-38 мұғалім

Бейнелеу өнері-115, жоғары санатты-29, бірінші санатты-32, екінші санатты-30, санатсыз-24 мұғалім

Саз пәндерінің мұғалімдері - 99, жоғары санатты-22, бірінші санатты-33, екінші санатты-24, санатсыз-18 мұғалім. Әдістемелік бірлестік жұмыстарының негізгі түрлері:

* Көкейкесті сұрақтарды хабарлау және талқыға салу
* Семинар, практикумдар, кеңестер
* Ұстаздардың – шеберлік сыныптары
* Ұстаздардың іс-тәжірибе жұмыстарын жинақтап қорыту

|  |  |  |  |  |  |  |
| --- | --- | --- | --- | --- | --- | --- |
| **Қалалық**  **семинар** | **Жас ұстаздар мектебі** | **Қалалық байқау** | **Аудандық байқау** | **Ұстаздардың шығармашылық кездесулері** | **Оқушылардың шығармашылық жұмыстарының көрмесі** | **On-line**  **сабақтар** |
| 18 | 5 | 1 | 1 | 2 | 1 | 2 |

Біздің қала мектептерінің мұғалімдері бұдан басқа да көптеген іс-шараларға белсене қатысты, мысалы:

* Е.А.Букетов атындағы Қарағанды Мемлекеттік Университеті ұйымдастырған сызу, бейнелеу өнері және технология пәндері бойынша қалалық олимпиадаға белсене қатысты;
* Облыстық және қалалық конференцияға белсене қатысты;
* Қарағанды облыстық бейнелеу өнері мұражайы, ЖЖС ұйымдастырылған іс-шараларға белсене қатысты.

Эстетикалық бағыт мұғалімдері өздерінің қатысқан сабақтарын, іс-шараларын талдау барысында, мұғалімдер өз жұмыстарында жаңа педагогикалық технологияларды: АКТ, жоба іс-әрекеті технологияларын, дербес-бағдар бере оқыту технологияларын, белсенді түрде қолданатындарын шығармашылық кездесулерде көрсетті.

2014-2015 оқу жылына әдістемелік жұмыстың жоспарланған бағыты:

* Педагогикалық шеберлікті көтеру: алдыңғы қатардағы тәжірибелерді жинақтау және тарату, білімнің жаңа мазмұндарын меңгеру;
* Дарынды балалармен жұмыс ұйымдастырудың түрлері мен әдістерін ұйымдастыра білу;
* Мұғалімдерді кәсіби шеберлік сайыстарға қатыстыру, шығармашылық жұмыстарының белсенділігін арттыру, мәдени және шығармашылық өсуіне жағдай жасау;
* Ақпараттық-коммуникативтік оқыту технологияларын меңгеру және еңгізу;
* Педагогика қызметкерлерін дайындау курстарына қатысуға жағдай жасау;
* Ұстаздардың әдістемелік құзырлығын көтеру жұмыстарын жалғастыру;
* Сабақтарды және сабақтан тыс іс – шараларды жүргізудің түрлері мен әдістерін компьютерлік технология бойынша түрлендіру.